#### Plan for kurset i Skriftlig dansk

# **Efterår 2020, NODA13/NODB04**

Varmt velkommen til kurset!

* *Vær ikke bange for at fejle. Det er kun universitetet! Vi lærer af vores fejl.*
* *Det er tilladt at stjæle gode ideer fra medstuderende (ikke fra internettet), men husk at sige tak for hjælpen.*
* *Henvis altid til kilder og skriv egne sætninger.*

**Corona**

Der vil både være undervisning på campus og Zoom, men mest på SOL. Når I ankommer til SOL, **så hold venligst afstand, sprit hænder og tag hensyn til medstuderende, lærere og administrativt personale**. Følg venligst retningslinjerne, når du opholder dig på SOL:

* Vi behöver alla hjälpas åt att hålla avstånd när vi ser att det behövs och själva inte uppehålla oss mer än nödvändigt i korridorer och foajéer!
* Använd dörröppnarna, t.ex. med hjälp av armbågen, för att undvika kontakt med handtag!–Håll till höger i alla korridorer för att undvika krockar.
* Alla som kan ta trapporna bör göra det så att de som behöver åka hiss kan göra det tryggt och säkert.
* I varje undervisningssal kommer det att finnas handsprit.
* Möbleringen är anpassad till att maximera antalet platser i salen i förhållande till att avstånd ska kunna hållas.
* I varje sal finns en ritning hur möbleringen ska se ut. Möblera inte om –då riskerar antalet platser att minska.
* Biblioteket ger stöd i första hand digitalt–kontakta via mail, chatt eller Teams.

**Praktisk information**

Som I ved fra tidligere kurser, finder I svar på mange praktiske spørgsmål på hjemmesiden (fx skema på edit, kursusbeskrivelse) og Canvas. På ekspeditionen i Lingvisthuset holder Gunilla Ek Werner til, og hun tager sig af registrering, karakterer Ladok mv., og i Humanisthuset kan studievejleder Åsa Wikström hjælpe med spørgsmål og problemer i forbindelse med danskstudiet og studielivet generelt. Kompendier og eksamensbesvarelser kan I købe eller få udleveret i Sol-receptionen. Har I brug for at tale med mig, så har jeg kontor i L310. Mit telefonnr. er 46 222 87 08. Lettest er jeg nok at træffe via mail: [lone.koldtoft@nordlund.lu.se](mailto:lone.koldtoft@nordlund.lu.se)

**Undervisningen**

Det er utroligt vigtigt, at I er aktive på nettet/zoom og på SOL, ellers mister I ikke alene kontakten til jeres medstuderende og mig, men I bliver ikke i stand til at klare kurset. I skal være on-line og tjekke Canvas hver dag, og I skal sørge for at overholde deadlines. Hvis I bliver bedt om at skrive en øvelse, lave en grammatikprøve, diskutere en tekst osv., så gør det til tiden. Det er virkelig ekstra arbejde for mig hver gang, hvor I afleverer en øvelse/opgave for sent. Man kan blive syg og være helt til rotterne i sengen, men så skriv en mail til mig.

**Inden hver lektion i skriftlig dansk, har I:**

* skrevet grammatikøvelser i kompendiet og/eller på Basby.dk, Canvas og kahoot.
* læst grammatik og trænet diktat.
* evt. skrevet skriveopgave 1, 2 og 3
* arbejdet i jeres studiegrupper og evt. givet respons på jeres studiekammeraters skriveopgaver.

**Arbejdsform**

Kurset er tilrettelagt efter den enkelte studerendes behov og forudsætninger. Arbejdet består af tre dele: 1. Hjemmearbejde, hvor den enkelte studerende skriver på egne tekster, læser litteratur, laver grammatikøvelser og læser romanen plus artikler 2. skrivegruppearbejde på SOL/Zoom (responsgivning) og 3. undervisning med hele holdet og studiegrupperne.

Alle studerende skal være med i en skrivegruppe, hvor den enkelte studerende er forpligtet på både at give og modtage respons på andres og egne tekster. Det er et tidskrævende arbejde, derfor skal der afsættes tid til skrivegrupperne ved siden af undervisningsgangene.

Kurset forudsætter ikke andet end ”dansk: en introduktion”, så det forventes ikke, at du allerede kan skrive på dansk. Har du imidlertid skrevet tidligere på dansk og ønsker at opnå et mere nuanceret dansk skriftsprog, er du også meget velkommen til at deltage. Studerende med disse forkundskaber kan meget vel fungere som en slags ”hjælpelærere” i skrivegrupperne. For nogle studerende kan det i begyndelsen være sårbart at fremvise deres egne tekster, både hvad angår indhold og form. Vær ikke bange for at give konstruktiv kritik af andres tekster, men vær også god til at give opmuntringer og konkret ros.

NB! Hvis du benytter kilder i dine tekster, så husk at anføre det i fodnoterne. Har du brug for at citere, så gør det tydeligt med citationstegn ”....” og angiv præcis litteratur, sidetal mv. Det er vigtigt at **undgå afskrift, dvs. der må ikke kopieres fra nettet**. Den studerende, der gør det, lærer ikke noget af det, og det bliver også meget ubehageligt, når jeg skal konfrontere den studerende med problemet. Jeg har pligt til at indberette det til vores bitrædende studierektor. Til eksamen skal den studerende kunne lave egne formuleringer. Jeg ved, at det er de allerfærreste, der laver afskrifter, men jeg bliver nødt til at gøre opmærksom på det. Snyderi tolereres ikke!

**Deadline**

***Man kan ikke aflevere opgaver, som vinden blæser.***

* Jeg vil opfordre jer til at overholde de forskellige deadlines. Begynd venligst på skriveøvelserne i god tid, så I ikke kommer ”i fedtefadet” og ikke kan gå til eksamen. Tænk også på, at I belaster læreren og evt. medstuderende ved for sene afleveringer.
* Hvis I afleverer for sent, får I ikke respons af læreren. Opgaven bliver bare underkendt eller godkendt.

**Litteraturliste**

* Der er primært tale om opslagsbøger, dvs. vi gennemgår ikke litteraturen fra enden til anden. Hver gang, der står grammatiske øvelser på programmet, bedes de studerende læse om de pågældende emner i en af de to grammatikbøger nedenfor:
* Barbara Fischer-Hansen og Ann Kledal: ”Grammatikken. Håndbog i dansk grammatik for udlændinge.” Specialpædagogisk forlag. Den er dyr, men meget pædagogisk.

Hvad angår ordbog, så brug gerne [www.ordnet.dk](http://www.ordnet.dk) og Sprognævnets Retskrivningsordbog D<http://retskrivningsordbogen.dk/ro/ro.htm?q> Hvis ikke I har computeren med i undervisningen (og hvor I sidder og arbejder), så er det selvfølgelig en god idé at have en ordbog i papirudgave. Til eksamen må I **ikke** tage computer med, desværre.

* ”Politikens Nudansk Ordbog (evt. med Etymologi og cd-rom)”, Politikens Forlag.
* ”Retskrivningsordbogen.” Dansk Sprognævn (Her får I ikke nogen ordforklaringer, til gengæld er der en grammatik bag i bogen.)
* Der er mange gode øvelser på [www.Anders.Basby.dk](http://www.Anders.Basby.dk) og sproget.dk, som I kan lave. Der er en masse øvelser på Basbys hjemmeside. Lav så mange, som I kan nå. Er de for lette, find nogle sværere.
* Benyt [www.ordnet.dk](http://www.ordnet.dk) så meget som muligt, når I arbejder.

**Kompendium og værk**

* Kompendium findes på Canvas under anslag eller kan købes i Sol-receptionen. Jeg anbefaler, at I har kompendiet i papirform.
* Dy Plambeck ”Mikael” (2014). Skaf den gerne som e-bog.
* Øvelser fra ”En Guttermand. En udtaleøvebog i dansk for svensktalende. Øvehæfte” (2018) & ”Dansk som nabosprog og fremmedsprog”.
* Lav øvelser på basby.dk og sproget.dk & se videoer

**Eksamen:**

* Når den studerende har lavet de obligatoriske opgaver og øvelser, kan den studerende gå til skriftlig eksamen. Eksamen består af tre dele: 1/2 times grammatikprøve (på dansk) og et spørgsmål til romanen (min. ½ - 1 sides besvarelse på svensk) uden hjælpemidler og en bunden skriftlig opgave med hjælpemidler (se s. 98-111). I den bundne skriftlige opgave får I flere valgmuligheder mht. emner, som I kan skrive om. I vælger et af emnerne og skriver om dette. Der gives en samlet bedømmelse af grammatikprøven og den skriftlige opgave. For at få VG/G kræves der VG/G i både grammatikprøve og den bundne skriftlige opgave. Bemærk: Til eksamen skal I medbringe **egne** ordbøger (fx *Politikens Nudansk Ordbog*, *Retskrivningsordbogen*). Små svensk-danske ordbøger er ufuldstændige, hvad angår bøjninger og ordbetydning.

**Mandag den 2.nov. kl.10.15-13.00 i LUX B152 (evt. L503)**

Info om lokaler: Ligesom på intro og mundtlig dansk er der mange tilmeldte studerende, men vi oplever jo, at mange ikke dukker op alligevel eller stopper efter få lektioner. Det indbærer, at vi muligvis kan være sammen i ét lokale, altså LUX B152. Hold øje med beskeder på canvas, om holdet skal deles i to lokaler. Skriv til mig, hvis I er i tvivl om noget.

* Velkommen til alle! Vi hilser på hinanden. *Hej, hvad hedder du? Hvor kommer du fra? Hvilke danskkurser har du læst? Hvad er det sjoveste ved at læse dansk? Hvad er det kedeligste? Hvilken størrelse bruger du i sko? Hvad laver du i din fritid? Hvis du var statsminister, hvad ville du så sige til alle de mennesker, der er trætte af corona? Osv.*
* Gennemgang af lektionsplan og inddeling i studiegrupper. Flere studerende har allerede en studiegruppe, men hvis der er fritstående studerende (der kun læser skriftlig dansk), skal vi have dem placeret i grupper.
* Vi synger: ”Jeg er en lille undulat”, s. 123, udenfor.
* Kode oplyses på Canvas. <https://kahoot.it/> **Obligatorisk.** Tema: Grammatik A, Kahoot.
* Ret teksten s. 1 og oversæt teksten til dansk nederst s. 2 i kompendiet. Brug gerne ordbøger ([www.ordnet.dk](http://www.ordnet.dk)) og grammatikbøger!
* Dagens verber: Bøj verberne *at være* og *at have*. Se skema

Imperativ Infinitiv Præsens Præt. Præt.partic.

|  |  |  |  |  |
| --- | --- | --- | --- | --- |
|  | At være |  |  |  |
|  | At have |  |  |  |

 Zoom-länk till introduktionen: Personal Meeting ID 572-322-4948. Aldrig använt zoom? Läs mer här: <https://www.sol.lu.se/utbildning/student/studentkonto-larplattform-och-zoom/> och här <https://zoom.us/join>.

**Torsdag den 5.november kl.10.15-15.00 på Zoom**

**Hjemmearbejde, inden du kommer til undervisningen**:

* Se de to film: *Grammatik for dummies*:
* <https://sproget.dk/leg-og-ler/grammatik-for-dummies/ordklasser-1>
  1. Se hele filmen og få styr på ordklasserne.
  2. Vil vennen Henrik være med til at gå til grammatik med Thomas? (*Tager du pis på mig.... Super stang stiv*.)
  3. Hvad vil Henrik hellere nøjes med?
* <https://sproget.dk/leg-og-ler/grammatik-for-dummies/objekt-1>
  + 1. Se hele filmen og få styr på subjekt og objekt (direkte og indirekte).
* Lav grammatik på (adjektiver, adverbier, substantiver osv.) <https://sproget.dk/leg-og-ler/grammatik-for-dummies/ordklasser-1/ovelser-om-ordklasser>
* **Skriveøvelse 1**: Se side 132 i kompendiet. Alle **skal** have lavet hjemmearbejde (inden undervisningen) 1, s.132, ellers kan det ikke fungere! Obligatorisk.
* Dagens adjektiver: *blød* og *svensk* *.* Bøj adjektiverne. Brug ordnet og grammatikbog. Udfyld selv skemaet.

Ubestemt sing. Bestemt sing. Ubestemt plur. Bestemt plur.

|  |  |  |  |
| --- | --- | --- | --- |
| En blød dyne  Et blødt tæppe | Den bløde dyne\_  Det bløde tæppe\_ | Bløde dyner  Bløde tæpper | De bløde dyner\_  De bløde tæpper\_ |
| En svensk pige  Et svensk\_ flag |  |  |  |

* I ”Guttermand 2”, side 16 . Læs teksten *Kirsten Giftekniv* og skriv øvelsen med beskrivende adjektiver s. 16. Hvis du ikke har taget kurset i mundtlig dansk, kan du få en kopi af læreren første lektionsgang.
* Husk at træne inden du kommer til undervisningen. Diktat: Du skal kunne stave alle ord korrekt i afsnittet fra ”Jeg er fucking vred... Vi er den forældreløse generation.” Læs: <http://politiken.dk/debat/ECE2095547/digter-jeg-er-fucking-vred-paa-mine-foraeldres-generation/>
* Læs: Coaching og skrivegruppe s. 3-12 samt lærerens ”gode råd – liste” s. 13 i kompendiet.
* Lav øvelserne (gøre/lave, findes/er, savner/mangler og vist/nok) s. 14-15 + 32-35a i kompendiet.

**Dagens undervisning den 5.nov.**

* Kl.10.15-10.55: Alle mødes på Zoom. **Obligatorisk**. I skal have diktat & kort om rubrikker. Husk at øve, inden I kommer. Hvordan gik det med at se de små grammatik-film?
* Kl.10.55-11.45: Studiegruppearbejde ”Find fejlene” 17-18 i kompendiet. Brug ordnet – både ordbogen og korpus. Det er svært i begyndelsen, men hvis I benytter ordnet, vil I opdage, at I finder ideer til, hvad fejlene kan være.
* Kl.11.45-12.15: Alle mødes på Zoom. Vi gennemgår ”Find fejlene” sammen.
* Kl.12.15-13: Frokost.
* Kl.13.00-13.30: Alle mødes på Zoom. Hvordan gik det med *Kirsten Giftekniv*? Vi samler adjektiverne fra jeres hjemmearbejde.
* Kl.13.30-15.00: I går sammen to og to og laver dagens interview af medstuderende. Jeg deler jer ind i ”grupperum”. I skal interviewe hinanden to og to.

Skriveopgave 1. Se kompendiet. Se side 132 i kompendiet. **Obligatorisk**.

**Mandag den 9.nov. kl.10.15-13.00 i H140**

**Lokaleinfo:** Skriv til mig, hvis du ikke kan komme. Det er vigtigt i forhold til pladser.

**Hjemmearbejde**

* Hver studerende har skrevet et udkast (skitse) til skriveøvelse 1, se s. 132-134 i kompendiet. Send det til din skrivegruppe eller aflevér et udskrift til dem.
* Respons på medstuderendes skriveøvelse se nedenfor.\*
* Dagens modalverber: *at skulle* og *ville*. Bøj de to modalverber. Tjek facit i grammatikbogen/ordnet.

Imperativ Infinitiv Præsens Præt. Præt. partic.

|  |  |  |  |  |
| --- | --- | --- | --- | --- |
| ------------- | At skulle |  |  |  |
| -------------- | At ville |  |  |  |

* Bøj adjektiver og substantiver s. 19-21+ kommatering på dansk s. 22-24. I kan finde kommaøvelser og facit på <http://dsn.dk/sprogviden/proev-din-sprogviden/er-du-god-til-at-saette-komma>. Komma er primært for de studerende, der allerede behersker en del dansk. For alle andre gælder minimum, at man sætter komma mellem hovedsætninger og før ”men”.
* Dagens adjektiver: *forkert* og *lille.* Udfyld skemaet.

Ubestemt sing. Bestemt sing. Ubestemt plur. Bestemt plur.

|  |  |  |  |
| --- | --- | --- | --- |
| En forkert side  Et forkert\_\_digt |  |  |  |
| En lille spand  Et lille\_ hus |  |  |  |

* Lav grammatikøvelser (om, hvis, når, da, nogen, nogle, hvor, der, som) s. 78-83.

**Dagens program**

* Kahoot: Grammatik 2. **Obligatorisk**.
* Se hjemmearbejde.

**Krav til respons\***

* Skriv navnene på de to medstuderende i dokumentet.
* Giv kvalificeret respons på dansk (vi skriver kun på dansk). Se side 13 i kompendiet og siderne om samarbejde/respons/coahing s. 3 - 12.
* Skriv min. ½ side på computeren til din medstuderende. Fx: *Din indledning er god og giver læseren appetit på din tekst, fordi...........*. Fx: *Din rubrik (overskrift) er interessant, fordi...........* Fx: *Din afslutning er ikke helt tydelig for mig, hvad er det præcist, som du vil konkludere?* Fx: *Det idiomatiske udtryk..... er lige i skabet, fordi.....* Fx: *Din illustration passer godt til din tekst, fordi....*Vigtigst er, at du forklarer præcist, hvad der er godt, og hvad du synes måske kunne forbedres.
* Når I går fra kommentarer om indholdet (dispositio, argumentatio, billedsprog) og til grammatik, syntaks, ortografi, så undgå at rette fx stavefejl og grammatikfejl, men sæt en rød streg under. På den måde kan din medstuderende selv rette og slå op på ordnet. Det lærer din medstuderende mest af.
* Det er et stort arbejde at læse andres tekster og give respons, så vær glad for, at der er nogen, der giver dig denne gave, også selv om du måske ikke er enig i alle kommentarer. Sig tak for arbejdet! Teksten er din, men vær opmærksom på, at læseren jo skal forstå din tekst.

**Fredag den 13.nov. kl.10.15-13.00 i Stadsparken**

**Mødested: Ved Mejeriet**

Medbring gerne håndsprit og noget varmt at drikke i en termoflaske og hold afstand, selv om vi er udenfor. Tjek vejret – tag regntøj med, paraply, varme sko, termokande med te/kaffe osv. Husk, det er VINTER**.**

**Hjemmearbejde**

* Skriveøvelse 1 (portrætinterview) **afleveres** til læreren senest i dag på Canvas! Jeg modtager ikke øvelser, der ikke er blevet læst og kommenteret af minimum to medstuderende. Skriv disse navne i dit dokument samt de to studerendes respons. Obligatorisk. Se venligst retningslinjerne om respons i lektionsplanen, sidste lektionsgang og i kompendiet. Her kan I se, at jeres portrætartikel skal have en rubrik, en underrubrik, indledning, krop og afslutning. Læs formalia godt igennem i kompendiet og husk, at I selv skal skabe et billede eller illustration. **Obligatorisk**.
* Grammatikquiz 1 på Canvas individuelt. Se under Quiz. I må ikke bruge hjælpemidler. **Obligatorisk**.
* Lav ”find fejlene” s. 84-85. Gerne i studiegrupperne.
* Dagens modalverber: Udfyld skemaet nedenfor. Brug ordnet/grammatikbog. Har I styr på betydningerne?

Infinitiv Præsens Præt. Præt. partic.

|  |  |  |  |  |
| --- | --- | --- | --- | --- |
| --------------- | At turde |  |  |  |
| ----------------- | At burde |  |  |  |
| ----------------- | At måtte |  |  |  |

* Lav øvelser på [www.Anders.Basby.dk](http://www.Anders.Basby.dk) , klik på grammatikøvelser, regular adjectives, irregular adjectives, conjunctions ”hvis eller om”, ”hvornår, når eller da”, ”for eller fordi”, ”der eller som”.

**Dagens program i Stadsparken**

* Kl.10.15-10.30: Vi begynder med at synge ”Lille Peter Edderkop” og ”Hjulene på bussen”

**Lille Peter Edderkop**  
kravlede op ad muren.  
Så kom regnen  
og skyllede Peter væk.  
Så kom solen  
og tørrede Peters krop.  
Lille Peter Edderkop  
kravlede atter op.

**I en skov en hytte lå,**  
nissen gennem ruden så,  
haren kom på lette tå,  
bankede derpå.  
Nisse, hjælp mig i min nød,  
skyder jægeren er jeg død.  
Lille hare kom herind,  
ræk mig poten din.  
  
Jægeren kom til hytten hen:  
Sig mig nisse, lille ven,  
har du set en hare fin,  
her på marken din?  
Nej, hr. jæger det har jeg ej,  
gå du blot igen din vej.  
Jægeren vendte sig og gik,  
haren ej han fik.

* Kl.10.30-11.15: De studerende går rundt i studiegrupperne og finder grammatikposter. Der er fire i alt. Husk at tale dansk☺
* Kl.11.15: Vi mødes ved den hvide scene, som vi plejer.
* Kl.11.15-11.45: ”Find fejlene”. Hvordan gik det?
* Kl.11.45-12.00: Pause.
* Kl.12.00-12.30: Dagens modalverber & basby.dk

**Torsdag den 19.nov. kl.10.15-15.00 i A129b**

**Hjemmearbejde**

* Læs Dy Plambecks roman. Diskutér spørgsmålene s. 137 – 138 (citater s. 136), inden I kommer til undervisningen i jeres skrivegrupper.
* Skriv oversættelsesøvelse s. 121-122. Sammenlign oversættelserne i skrivegrupperne.
* Skriv dagens verber. Benyt ordnet og grammatikbog.

Imperativ Infinitiv Præsens Præt. Præt. partic.

|  |  |  |  |  |
| --- | --- | --- | --- | --- |
| Tal! |  |  |  |  |
| Anmeld! |  |  |  |  |

**Dagens program**

Kl.10.15-12.15: Dagens sang *Livstræet*, romandiskussion, oversættelsesøvelse og dagens verber.

Kl.12.15-13.00: Frokost.

Kl.13.00-15.00: Grammatikcafé: Øvelsen udleveres af læreren. De studerende arbejder på egen hånd.

# Livstræet

Hans Holm|Erik Lindebjerg

Der er så meget, der kan trykke,  
gøre dagen trist og grå.  
Se de folk, der uden lykke  
bare går og går i stå.  
  
Lad dem lege i livstræets krone  
Lad dem føle, at livet er stort  
lad dem skue de blå horisonter  
og himmelhvælvingens port.  
  
Der er så meget uden varme,  
uden ånd og uden liv.  
Folk bliver fattige or arme,  
tænker kun på tidsfordriv.  
  
Lad os lege...  
  
Der er så mange uden venner,  
uden kærlighed og kys,  
Folk, som ingen andre kender  
hvor mon de skal finde lys?  
  
Lad os lege...  
  
Der er så hård en kamp om magten,  
alle kæmper for sig selv.  
Er der ingen, der har sagt dem,  
at de slår sig selv ihjel?  
  
Lad os lege...  
  
Der er så mange, der er slaver,  
lænket fast til job og tid -  
hvorfor bruges vores gaver  
uden tanke, uden vid?  
  
Lad os lege...

**Mandag den 23.nov. kl.10.15-13.00 på Zoom**

**Hjemmearbejde**

* Læs om sproglige virkemidler s. 42-50 og indledning/afslutning s. 35-39.
* Læs: ”Argumentation” i ”Politikens Håndbog i Nudansk”. Se kompendiet s. 26-31.
* Læs: Mette Moestrup ”De andre, det er grisene” s. 71 – 72 (Politiken) og lærerens ”Har min kærlighed til Sverige frataget mig al sund fornuft?” s. 135 (Information).
* Skriveøvelse 2: Skriv et udkast til en personkarakteristik (egenskaber, job, synspunkter, interesser, familierelationer, venner etc.) af Mikael. Din tekst skal indeholde henvisninger, dvs. fodnoter (præcist angivne sidetal) til situationer i hele romanen. Når man læser din tekst, skal man have et tydeligt billede af Mikael. Du skal demonstrere, at du er godt hjemme i hele romanen, dvs. du skal henvise til situationer først, midt og sidst i romanen. Du skal vinkle din artikel, dvs. du skal undersøge noget og ikke bare give en ydre/indre personkarakteristik.

Din tekst skal fylde 1,5 – 2 sider eksklusivt fodnoter. I skal medbringe jeres udkast i flere eksemplarer, så alle i skrivegruppen får jeres tekst. Din karakteristik skal have en tydelig rubrik, indledning og afslutning. Skriv henvisninger til centrale citater i fodnoterne. Husk, at din tekst skal have én vinkel. Undgå at skrive alt og ingenting. Vælg fokus – hvad vil du fokusere på? Spørg dig selv om, hvad du vil undersøge.

* Gå ind på [www.Anders.Basby.dk](http://www.Anders.Basby.dk) og lav øvelserne ”forskellig, anderledes eller anden”, ”selv, endda, ovenikøbet”, ”bare eller kun”, ”at gøre eller lave”, ”behøver, er nødt til, har brug for”, ”det eller der”, ”hans, hendes, sin”, ”noget/nogen..flere/mere”, ”har/er”, ”var/havde”, ”måtte, skulle, ville”, ”burde, skulle”.

**Dagens program**

* Kl.10.15-10.30: Vi synger ”Hjulene på bussen drejer rundt, rundt, rundt” og dagens adjektiver.
* Kl.10.30-10.50: Skriv Grammatikquiz 2 på Canvas. **Obligatorisk.**
* Kl.10.50-11.00: Vi mødes alle til plenum. Hvordan gik quizzen?
* Kl.11.00-11.30: Studiegrupperne\* diskuterer Mette Moestrups og lærerens artikel.

\*Diskutér Moestrups artikel. Tag udgangspunkt i billedet, rubrikken og anekdoten om mormoren. Hvordan fungerer etos (troværdighed, tillid), logos (statistik, ekspert) og patos (følelser, vrede, glæde) i artiklen? Hvilke dyre-metaforer benyttes i teksten? Hvilken funktion har ”mormoren” i teksten? Hvilket begreb (hvilke ordsprog, idiomatiske udtryk) benytter Lone i sin kronik? Hvordan kan et begreb (personifikation) eller et billede (metafor) binde en tekst sammen? Hvordan står det til med refutatio (tager forbehold for potentielle modargumenter)? Publikum? Timing?

* Kl.11.30-11.50: Pause.
* Kl.11.50- 12.20: Plenum – Moestrups artikel.
* Kl.12.20-13.00: At skrive om romanen Mikael. At vælge ét fokus. Husk at få aftalt responsgivning i skrivegrupperne.

**Tirsdag den 1.dec. kl.10.15-15.00 i L503 og L403.**

**Hjemmearbejde**

* Dagens verber: *at snakke* og *sige*.

Imperativ Infinitiv præsens præt. præt.partic.

|  |  |  |  |  |
| --- | --- | --- | --- | --- |
| Snak! |  |  |  |  |
|  |  | Siger |  |  |

* Lav: “Kun” eller “bare” s. 25 i kompendiet.
* Lav eller genskriv øvelserne i ”Guttermand”, s. 54 (substantiver med endelsen -e i ubestemt singular) og s. 56 – 57 (-ede, -et, -ende).
* Lav grammatikøvelserne (verber + hjælpeverber) s. 51-60 i kompendiet. Lav grammatikøvelserne (modalverber + formelt subjekt+begge/både+eneste) s. 61-70 i kompendiet. Under dette arbejde læser den studerende de sider i “Dansk basisgrammatik” eller “Dansk grammatik for udlændinge”, der står angivet i kompendiet. Brug endelig [www.dsn.dk](http://www.dsn.dk), når I skal tjekke verbernes bøjning. Her finder I Retskrivningsordbogen.
* Skriv slutningen på *Tæppehandlerhistorien* i ”Guttermand”, s. 38 - 39.

**Dagens program**

* Kl.10.15-12.00: Julesang ”Nu er det altså jul igen”, grammatik & *Tæppehandleren*.
* Kl.12.00-13.00: Frokost.
* Kl.13.00-14.00: Studiegrupperne skriver en festinvitation: Tema, hvem, hvad, hvor, mad, drikke, dans, tøj, musik osv. Læs korrektur på jeres invitation. Har I overholdt sprognormerne? Tjek ordnet, grammatikbog osv. **Aflevering**: I skal sende invitationen ud til mig og jeres medstuderende på Canvas. Inden I slutter for i dag, så aftal, hvem der giver respons på jeres skriveopgave 2.
* Kl.14.00-14.30: Grammatikquiz 3 på Canvas. **Obligatorisk**.

**Fredag den 4.dec.**

* **Aflevering af skriveopgave 2** på Canvas/UppgifterSkriv navne på jeres responsgivere. Glem ikke rubrik, indledning, krop og afslutning. **Obligatorisk**.

**Fredag den 11.dec. kl.10.15-13.00 på Zoom**

**Hjemmearbejde:**

* Dagens substantiver: *film* og *fag.* Bøj substantiverne nedenfor. Brug ordnet/grammatikbog. Husk reglen om (mange) enstavelsesord☺

Ubestemt sing. Bestemt sing. Ubestemt plur. Bestemt plur.

|  |  |  |  |
| --- | --- | --- | --- |
| En film |  |  |  |
| Et fag |  |  |  |

* Dagens adjektiver: *blå og flink.* Bøj venligst adjektiverne.

Ubestemt sing. Bestemt sing. Ubestemt plur. Bestemt plur.

|  |  |  |  |
| --- | --- | --- | --- |
| En blå bog  Et blåt hæfte |  |  |  |
| En flink kvinde  Et flinkt menneske |  |  |  |

* Lav grammatikøvelser (substantiver, pos. pron., det relative pron.) s. 73-76, (præpositioner) s. 88 - 94, 139 - 140 og (syntaks) s. 96 – 97. Læs s. 119 – 122 i *Dansk som nabosprog – nabosprog og fremmedsprog.*
* Find fejlene s. 77 i kompendiet (I laver det i undervisningen)
* Diktat. Læs: <http://www.forfatterweb.dk/oversigt/leine-kim> Du skal kunne stave det første afsnit korrekt: ”Det er barske...dragende liv i Grønland.”

**Dagens program**

* Kl.10.15-10.50: Alle mødes på Zoom. Vi synger ”På loftet sidder nissen med sin julegrød”. I skal have diktat. Husk at øve, inden I kommer. **Obligatorisk**.
* Kl.10.50-11.20: Studiegrupperne laver ”find fejlene”, s. 77 i kompendiet. Lav arbejdet individuelt hjemme først, og sammenlign så jeres resultater.
* Kl.11.20-11.30: Pause.
* Kl.11.30-12.00: Dagens substantiver og adjektiver & anden grammatik.
* Kl.12.00-12.30: Syntaks-quiz på Canvas.
* Kl.12.30-12.50: Plenum. Hvordan gik quizzen?

**Tirsdag den 15.dec. kl.10.15-13.00 i H135a/H140**

**Hjemmearbejde:**

* **Skriveøvelse 3**: Skriv et udkast til et læserbrev, hvor du argumenterer for eller imod en særlig sag. Du bestemmer selv emnet. Udkastet skal fylde ca. 1 side (skrifttype 12, 1,5 linjeafstand). I læserbrevet skal du ikke alene præsentere en tese og argumentere for eller imod den, men også forholde dig til mulige modargumenter. Benyt forskellige argumenttyper se s. 30 i kompendiet og vær bevidst om plus- og minusord. Overvej en foreløbig rubrik (den kan ændres undervejs).
* Dagens substantiver: *adfærd*, *tillid og tørklæde*.

Ubestemt sing. Bestemt sing. Ubestemt plur. Bestemt plur.

|  |  |  |  |
| --- | --- | --- | --- |
| En adfærd |  | -------------- | ----------------- |
| En tillid |  | ---------------- | ----------------- |
| Et tørklæde |  |  |  |

* Lav grammatikøvelser med flere hjælpeverber, verber i tempus, substantivers bøjning, adjektiver. S. 116-120. “Idiomatiske udtryk” s. 86-87+95
* ”Find fejlene” s. 126 i kompendiet.
* Julesang ”Søren banjomus”: <https://julesangene.dk/soeren-banjomus/>
* Læs s. 40-41 om læserbreve i kompendiet.
* Skriv afslutningen på fortællingen *Leif Larsens ligkistemagasin* s. 28 - 29 i ”Guttermand”.

**Fredag den 18.december**

* **Aflevering af skriveopgave 3 på Canvas**: Skriv læserbrevet færdigt hjemme. Husk en rubrik, der i kortform rummer den væsentligste pointe fra dit læserbrev og lokker læsere til. Min. 1 side og maks. 1,5 side. Du bedes sende øvelsen over mail til læreren. Husk at skrive: ”Skriveøvelse 3” (under emne), inde i dokumentet skal stå dit navn, responsgruppe og skriveøvelse 3. Husk, at jeg skal bekræfte, at skriveøvelsen er modtaget, før den kan gå for at være afleveret. Alle øvelser skal være afleveret inden eksamen. **Obligatorisk**.

**Torsdag den 7.jan. kl.10.15-13.00 i Hörsalen L104**

**Hjemmearbejde**

* Lav ”find fejlene” s. 114-115.
* Dagens verber: *at have, blive* og *at bestikke*. Udfyld venligst skemaet: Imperativ, infinitiv, præsens, præt., præt.partic.

|  |  |  |  |  |
| --- | --- | --- | --- | --- |
| Bliv! |  |  |  |  |
| Bestik! |  |  |  |  |
| Hav! |  |  |  |  |

* Læs ”Præmiespassere skygger for et demokratisk problem” s. 141 – 144.
* Besvar spørgsmålene s. 145 – 146\* i kompendiet inden undervisningen, så vi kan få en god diskussion om grundlovstalen.
* Flere grammatikøvelser om det foreløbige/formelle subjekt (der/det). Bagerst i lektionsplanen, s. 9 og kig gerne på de øvelser, som I lavede på mundtlig dansk i ”En Guttermand”, s. 53.
* Diktat: Læs <https://www.information.dk/kultur/anmeldelse/2016/11/kvinde-foelger-hjerte> Du skal kunne stave alle ord korrekt i afsnittet fra: ”Som teenager forfølger hun..” til og med ”på vej frem i livet”.
* Besvar Ayses-øvelsen sidst i lektionsplanen. Tjek facit på ordnet/grammatikbog.

##### EKSAMEN 14.jan. kl.9-13

##### 1/2 times grammatikprøve og besvarelse af et litterært spørgsmål uden hjælpemidler, hvorefter prøven afleveres!

##### 3 1/2 times bunden skriftlig opgave med hjælpemidler (dvs. ordbøger og grammatikbøger).

**Indsæt *det* eller *der* nedenfor.**

1. Er \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mange, der har de samme problemer?
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_arbejdes energisk med opgaven.
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kom en soldat gående hen ad landevejen...
4. Var \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_sket en ulykke?
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_vil fortsat være en overstyrmand ombord på skibet.
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_er simpelthen ingen tvivl om skyldspørgsmålet.
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_er en streng affære.
8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_er begyndt fire nye SOSU-assistenter på hjerteafdelingen.

------------------------------------

***Ulykkelige Ayse* fra børnebogen *Ayses røde tørklæde***

Bøj verberne nedenfor

|  |  |  |  |  |
| --- | --- | --- | --- | --- |
| Imperativ | Infintiv | Præsens | præt. | præt.partic. |
|  | at føle |  |  |  |
|  |  |  | sagde |  |
| lån |  |  |  |  |

Bøj adjektiverne nedenfor

|  |  |  |  |
| --- | --- | --- | --- |
| Ubestemt sing. | Bestemt sing. | Ubestemt plur. | Bestemt plur. |
| Et **rødt** tørklæde | Det |  | De |
| En **forkert** ting | Den |  | De |
| En **sur** lærer | Den |  | De |

Bøj substantiverne nedenfor.

|  |  |  |  |
| --- | --- | --- | --- |
| Ubestemt sing. | Bestemt sing. | Ubestemt plur. | Bestemt plur. |
| En lærer  Et hus |  |  |  |
| En blomst  Et tørklæde |  |  |  |
| En ting  Et knus |  |  |  |